Påvirker størrelsen på persiennen levetiden?
Både ja og nei. Fabrikken har satt sine produksjonsbegrensninger som vi mener kan være noe høye i visse tilfeller. Eksempel; en snorbetjent persienne, modell AO10, kan leveres både på små vinduer og på store vinduer. En persienne på 120 x 120 cm vil ha en levetid på cirka 15 år, men øker man størrelsen til 300 x 200 cm vil man raskt halvere eller mer den levetiden ved samme bruksmønster. Det er betjening- og snorsystemet som svikter og eventuelt må byttes. Det er mulig i de fleste tilfeller.

Hvorfor tilpasser dere ikke målene slik at alle størrelser har 15 års levetid? 
Det er fordi bruksmønstre er forskjellig hos våre kunder. Noen har behov for en persienne som skal være statisk i 15 år, noen skal bruke den to ganger i uken, andre bruker den daglig osv. Persiennen må brukes for at slitasjen skal oppstå. I tillegg er det mange av våre kunder som er fornøyd med halvparten av levetiden av årsaker som; vinduer skal skiftes eller at de skal flytte innen en viss tid.  

Hvis du søker et produkt som kan brukes til store vinduer kan Duette® i modell AU10 eller lamellgardiner anbefales. Disse kan produseres på store mål uten at det påvirker levetiden.